Document ID: /roh_data/filtered/fineweb-2-filterrobots_roh.jsonl.gz/57290

La Banca naziunala svizra cuntinuescha cun sias intervenziuns en il martgà. Il vicepresident da la SNB, Fritz Zurbrügg, beneventa ed ha plaschair ch'il franc svizzer è vegnì pli flaivel. Uschia ha el ditg en in'intervista cun la gasetta «Blick». Tuttina sa tegnia la Banca naziunala vid ils tschains negativs ed ulteriuras intervenziuns al martgà da devisas.
Vitiers observeschia la banca naziunala la situaziunal la proprietad d'abitar. Ils ultims onns saja il martgà d'immobiglias ed ipotecas daventà pli vulnerabel. Er ordaifer ils centers creschian ils pretschs per chasas d'ina famiglia.